hvordan foregår escape room spil
escape room spil foregår oftest med velkomst og introduktion af en gamemaster. nogle steder foregår det via video, og andre steder ved levende instruktører eller sågar udlædte skuespillere som hos midgaard event. introduktionen skal inspirere deltagerne til at arbejde sammen og tænke ud af boksen, men også sikre at folk kender husreglerne for god opførsel, hvad man må, og især hvad man ikke må.

herefter kommer deltagerne ind i rummet. når tiden starter, skal deltagerne udforske rummet, arbejde sammen og løse opgaver, knække koder og finde nøgler og rekvisitter. mange steder fører opgaverne til enten koder eller nøgler som kan bruges i låse, men efterhånden benytter moderne escape rooms sig mindre af låse og oftere af elektrificerede åbnemekanismer. når spillerne gennemfører en gåde, vil der ofte komme en ledetråd eller progressivitet til næste gåde. undervejs i spillet vil der ofte komme en overraskelse eller 2. det kan fx være en wow-effekt eller en hemmelig dør til et nyt rum. gamemasteren vil i løbet af spillet holde øje med spillernes færd, og kan give dem hints, så de kan komme videre. det mest anvendte er en skærm i rummet, hvor gamemasteren kan skrive til, men andre benytter også walkie-talkies. der findes også simplere modeller hvor gamemasteren enten er tilstede i rummet og overleverer hints mundtligt, hvor gamemasteren blot skubber en seddel ind under døren, eller mere kreative indslag, fx flaskepost i piratspil, fax eller hemmelig skrift på et spejl.

hvis spillerne klarer den sidste gåde indenfor tiden vinder de spillet, og gør de ikke har de tabt. uanset om man vinder eller taber, vil de fleste have det sjovt i rummet. efter spillet vil gamemasteren oftest forklare evt. gåder der ikke blev løst og fortælle lidt om de andre muligheder hos udbyderen. mange escape rooms tager også billeder efter spillet, nogle med mulighed for at tage kostumerekvisitter på eller sjove skilte.